Rurawhe Adrian: Te Pire mō Te Reo Māori / Māori Language Bill — Recommittal In CommitteeCWH Third ReadingText is incorporated into the Bound VolumeRurawhe Adrian: Te Pire mō Te Reo Māori / Māori Language Bill — Recommittal In CommitteeCWH Third Reading[Sitting date: 14 April 2016. Volume:713;Page:10634. Text is incorporated into the Bound Volume.]ADRIAN RURAWHE (Labour—Te Tai Hauāuru):Tēnā koe Te Māngai o Te Whare otirā ko Pāraikaretu Te Maunga ko Whangaehu Te Awa ko Whangaehu Te Marae ko Rangitāuaua Te Whare ko Ngātirangiwa’o te ‘apū ko Ngāti Apa te iwi ā tihei mauri ora!Ā tino hari koa ahau kia tū ake ki te tautoko i tēnei pire Te Pire mō Te Reo Māori. I te wā o te wāhanga komiti o Te Whare ka tuku ahau i tēnei kōrero: “ ‘Kia mau ki tō Reo e te iwi. Ka nui te ngaro haere o tēnei ā’uatanga. Nā tō Reo oki ka mō’iotia ai he Māori. Ka kūare koe ki tō Reo ka meinga koe nō ngā whenua noa atu.’ ” Koinā te kōrero o tōku tipuna i te tau rua tekau mā whā o tērā rau tau ā e tū tonu ana taua kōrero.I te wā e haere ana āku mātua tūpuna ki te kura ka patua rātou e ngā māhita i te wā ka kōrerotia e rātou Te Reo Māori. I te wā e haere ana ōku mātua ki te kura ka kōrero Pākehā anakē rātou. Otirā ko ōku mātua tūpuna e kōrero ana ki a rātou i Te Reo Māori ā ka whakahoki rātou i te reo Pākehā. Ā i te wā i tipu ake au ka tipu ake au i roto i te reo Pākehā anakē. Otirā i ngā wā ka haere au ki te whakamoemiti i te Rātapu ka rongo au i Te Reo ka tukuna atu rātou i ngā karakia whakamoemiti i Te Reo Māori anakē. I pātai atu au ki taku whaea ki roto i Te Reo Pākehā: “He aha ai ka kōrero Māori rātou anakē? Kāore au e mārama ki ā rātou kōrero!”. Nāna i kī mai ki ahau: “Koinā te reo reka ki a Ihowā!”. Ā ka whakamārama hoki a ia i taua kōrero ki a au i roto i te reo Pākehā. Nō reira e tautoko ana ahau i te korōria harerūia ka tukuna atu e Marama i tēnei rā.Nō reira ka whakapiri atu whakamoemiti atu ki a rātou mā i roto i Te Reo reka ki a Ihowā me pēnei ai: “E Te Māngai me ngā anahera pono e te tokotoru tapu anei ahau e tuku whakamoemiti atu ki a koutou kia hōmai ki a mātou te kaha kia tautokohia Te Reo Māori i roto i tēnei āhuatanga. Ka tono atu ahau ki a koutou kia whakapiki ake te tokomaha o te hunga e ako ana i Te Reo Māori ā kā kōrero hoki i Te Reo Māori. Koinā taku tono atu ki a koutou i roto i te korōriatanga o ngā mano Matua Tama Wairua Tapu Ngā Anahera Pono mā Te Māngai e tautoko mai aia nei ake nei āe.”Nō reira e Te Māngai o Te Whare ēhara au i te māngai o ngā ‘āhi! Tēnei taku hiahia kia whai mana ake Te Maihi Māori ki Te Maihi Karauna otirā taku hiahia mā Te Maihi Karauna e tautoko ana e whakakaha ana Te Maihi Māori. Nō reira koina tāku whakaaro mō tēnei pānuitanga tuatoru o te pire nei. Nō reira kāore e roa tēnei tū e tika ana kia tuku mihi atu ki a tātou katoa. Nō reira kia ora mai tātou![Thank you Mr Assistant Speaker. But at the same time Pāraikaretu is the mountain Whangaehu is the river Whangaehu is the marae Rangitāuaua is the house Ngāti Rāngiwa’o is the hapū and Ngāti Apa is the tribe; behold the breath of life!I am very pleased to rise and support this bill the Māori Language Bill. At theCommittee stage of the House I made this statement:“‘People hold fast to your language; this loss is huge.It is through your language that you will be recognised as being a Māori. If you become ignorant of your language you will be regarded as being a foreigner from somewhere else.’ ”That is what my ancestors said in 1924 and that statement still stands today.When my elders went to school they were punished by teachers because they spoke Māori. When my parents went to school they spoke only in English. But at the same time my grandparents would speak to them in Māori and they would respond in English. When I was growing up I grew up speaking solely in English. When I went to thanksgiving on Sunday I heard Māori; all the prayers of thanks were totally in Māori. I asked my mother in English: “Why are they speaking only in Māori? I can’t understand what they are saying!”.She said to me: “That’s the sweetest language to Jehovah!”. And then she proceeded to explain in English. And so I support the glory and hallelujah that Marama issued today.Thus I add my thanks to all of them in the language that is sweet to Jehovah in this manner: “To you the Mouthpiece the Faithful Angels and the Holy Trinity I hereby offer my gratitude to you three and plead that you give us the strength to support the Māori language in this situation. I seek that the number of people learning and speaking Māori increases. Thosethenare my urgings in the glory of the innumerablethousands the Father Son and Holy Spirit the Faithful Angels and for the Mouthpiece to endorse here now and forever yes!”So Mr Assistant Speaker I am not thespeakerforthe churches! My wish is reallythat the mandate of the Maihi Māori should be greater than that of the Maihi Karauna but at the same time I want the Maihi Karauna to support and strengthen the Maihi Māori. This then is my contribution for this third reading of this bill. This call has not been a long one but it is fitting that I acknowledge us all. So my appreciation to us!]